১৭ বছরের প্রচেষ্টায় মুম্বই হামলার মাস্টার মাইন্ড দিল্লিতে

ওয়েবডেস্ক: সাদা দাড়ি। মাথার চুল সাদা। গায়ের রঙ উজ্জ্বল বাদামী। দুপাশে এনআইএর (NIA) সদস্যরা ধরে রয়েছেন তাকে। পিছন দিক ঘুরে রয়েছেন সবাই। চোখে চশমা হাল্কা বোঝা যাচ্ছে। ফ্যাকাশে হয়ে যাওয়া খয়েরি রংয়ের গাউনের মতো পোশাক। ২০০৮ সালে মুম্বইয়ে ভয়ঙ্কর জঙ্গি হামলার মাস্টারমাইন্ড। বৃহস্পতিবার সন্ধ্যা। কড়া নিরাপত্তার মধ্যে দিল্লির পালাম বিমানবন্দরে নামানো হল তাকে। সফল অভিযান। ভারতের মাটিতে আনার পর তাহাউর রানার (Tahawwur Rana) এই ছবিই প্রকাশ্যে এনেছে এনআইএ (NIA)। ওই জঙ্গি হামলা পাকিস্তানের আর্মির এই প্রাক্তন মেজরের মস্তিষ্ক প্রসূত। তার কাছ থেকে কি বেরিয়ে আসবে পাকিস্তানের আর কে কে জড়িত? আমেরিকা থেকে এদিন বিকেলে দিল্লিতে নিয়ে আসা হয় তাকে।

পাকিস্তান ও পরে কানাডার নাগরিক তাহাউর লস্কর ই তইবার সঙ্গে জড়িত। তার যোগ রয়েছে হরকত উল জিহাদি ইসলামির সঙ্গেও। ডোভিড কোলম্যান হেডলির ঘনিষ্ঠ সহযোগী। এনআইএ প্রেস বিবৃতি দিয়ে জানিয়েছে অনেক দিনের প্রচেষ্টার পর মুম্বই হামলার মাস্টারমাইন্ডকে সফল ভাবে আনা হয়েছে। তাহাউর রানা ভিসা সেন্টার খোলে আমেরিকায়। তার শাখা খোলা হয়েছিল মুম্বইয়ে। তার মাধ্যমে ডেভিড হেডলি মুম্বইয়ে হামলার আগে জায়গা দেখতে রেকি করেছিল।