মুম্বই হামলার চক্রী তাহাউর রানার জন্য বুলেটপ্রুফ গাড়ি, হাই সিকিউরিটি

ওয়েবডেস্ক: পাকিস্তান আর্মির (Pakistan Army) প্রাক্তন ডাক্তার তাহাউর রানা (Tahawwur Rana) ২০০৮ সালে মুম্বইয়ে সন্ত্রাসবাদী হামলার অন্যতম পরিকল্পনাকারী। বহু টালবাহানার পর আজ, বিকেলে তাঁকে আমেরিকা (US) থেকে ভারতে (India) নিয়ে আসা হবে। হাইপ্রোফাইল সন্ত্রাসবাদীকে আনার জন্য মুম্বইয়ে সাজো সাজো রব। তার জন্য রাখা হয়েছে বুলেট প্রুফ গাড়ি। ওই গাড়ির সঙ্গে থাকবে আর্মার্ড ভেহিকল। আছে সোয়াট কম্যান্ডো। থাকবে মার্কসম্যান নামে একটি বুলেটপ্রুফ গাড়ি। যা যে কোনও ধরনের হামলা করতে পারে। দিল্লির পালাম এয়ারপোর্টে রানাকে নামানো হবে।

২০০৯ সালে এফবিআই তাঁকে গ্রেফতার করেছিল। ভারতে প্রত্যর্পণের আগে আমেরিকার কারাগারে ছিলেন তিনি। ডেভিড হ্যাডলিকে সাহায্য করার অভিযোগ তাঁর বিরুদ্ধে। তাঁকে নিয়ে আসা হলে মুম্বই বিস্ফোরণে আরও ষড়যন্ত্রকারীর হদিশ মিলতে পারে। তাহাউর রানার কানাডার নাগরিকত্ব রয়েছে। দিল্লিতে তিহার জেলে তাঁকে রাখা হবে। স্পেশ্যাল এনআইএ কোর্টে তাঁর বিচার চলবে।

আরও পড়ুন: পুনরাবৃত্তি! এয়ার ইন্ডিয়ার বিমানে যাত্রীর গায়ে প্রস্রাব, অভিযুক্ত একজন ভারতীয়

কে এই আতাউর রানা? রানা ইসলামাবাদে বড় হয়েছেন। হাসান আব্দাল ক্যাডেট কলেজে পড়াশোনা করেছেন রানা। সেখানে দাউদ গিলানি ওরফে ডেভিড কোলম্যান হেডলির সঙ্গে তাঁর পরিচয়। ১৯৯৭ সালে মেজর হিসেবে পাকিস্তান আর্মি থেকে অবসর নেন তাহাউর। এরপর কানাডার নাগরিকত্ব নিয়ে সেখানে চলে যান। পরে সেখান থেকে আমেরিকার শিকাগো যান। সেখানে একটি ভিসা এজেন্সি খোলেন তিনি। পরে মুম্বইয়ে তার একটি শাখা খোলা হয়। যার সাহায্যে হেডলি ২০০৬ সাল থেকে ২০০৮ সালে্র মধ্যে পাঁচবার মুম্বই আসেন। তখনই হামলার জায়গা চিহ্নিত করা হয়। যে মুম্বই বিস্ফোরণে ১৬৬ জনের মৃত্যু হয়।